sagorsarker/bangla-wikipedia huggingface dataset:
প্যাট্রিক আন্ডারসন (কবি)

প্যাট্রিক জন ম্যাক-এলিস্টার অ্যান্ডারসন (৪ঠা আগস্ট ১৯১৫–১৭ই মার্চ ১৯৭৯) ছিলেন একজন ইঙ্গ-কানাডিয় কবি। তিনি পড়াশোনা করেছেন অক্সফোর্ড এবং কলম্বিয়া বিশ্ববিদ্যালয় থেকে। অক্সফোর্ড বিশ্ববিদ্যালয়ে পড়ার সময় তিনি ঐতিহ্যবাহী অক্সফোর্ড ইউনিয়নের প্রধান নির্বাচিত হয়েছিলেন। ১৯৪০ থেকে ১৯৪৬ সাল পর্যন্ত মন্ট্রেয়ালের সেলউইন হাউজ স্কুলে এবং ১৯৪৮ থেকে ১৯৫০ সাল পর্যন্ত তিনি ম্যাকগিল বিশ্ববিদ্যালয়ে শিক্ষকতার কাজে নিযুক্ত ছিলেন। এই দুই জায়গায় শিক্ষকতা-কালে তার ছাত্রদের মধ্যে ছিলেন দার্শনিক চার্লস টেইলর।
১৯৪২ সালের মার্চ মাসে অ্যান্ডারসন এবং মন্ট্রেয়ালের কবি এফ.আর.স্কট মন্ট্রেয়াল সাহিত্য পত্রিকা প্রিভিউ প্রকাশ করেন। এ.এম.ক্লেইন এবং পি.কে.পেজ পরবর্তীতে এর সম্পাদনা পরিষদে যোগ দেন। কানাডিয় বিশ্বকোষ অনুসারে, "সাহিত্য পত্রিকা প্রিভিউ এর দর্শন ছিলো গোষ্ঠী-নিরপেক্ষ বিশ্বনাগরিক তত্ত্ব; এই পত্রিকার সভ্যরা তাদের কাব্যধারার প্রেরণা লাভ করেছিলেন ১৯৩০-এর দশকের ইংরেজ কবিদের কাছ থেকে।"
১৯৪৩ সালে কানাডিয় লেখক এবং সমালোচক জন সাদারল্যান্ড প্রতিদ্বন্দ্বী সাহিত্য পত্রিকা "ফার্স্ট স্টেটমেন্ট"'-এ অ্যান্ডারসনের কবিতার পর্যালোচনা প্রকাশন করেন।সেখানে তিনি অ্যান্ডারসনের কবিতায় সমকামজ ভাবের উপস্থিতির উল্লেখ করেন এবং বিদ্রূপ করেন অ্যান্ডারসন বোধহয় "কোনো অস্বাভাবিক যৌন সম্পর্কে জড়িয়ে পরেছেন"। পরবর্তীতে অ‌্যান্ডারসন বাস্তবেই সমকামী হিসেবে আত্মপ্রকাশ করেন।তিনি পেগি ডোর্নব্যাখকে বিয়ে করেন এবং দুর্জনেরা তাদেরকে আদালতে অভিযুক্ত করার ভীতিপ্রদর্শন করে। এ ঘটনায় সাদারল্যান্ড পরবর্তীতে তার বক্তব্য প্রত্যাহার করে নেন।
বিষয়টি মনট্রেয়ালের বাইরে খুব বেশি জানাজানি হয়নি ঐ সময়ে, কেননা দুটি পত্রিকার পরিসরই ছিলো অপেক্ষাকৃত ক্ষুদ্র এবং তাদের প্রচারও ছিলো কেবল স্থানীয় পর্যায়েই। পরবর্তীতে কানাডার এলজিবিটি সাহিত্যের তাৎপর্যপূর্ণ ঘটনা হিসেবে ১৯৯০-সালের দিকে এ নিয়ে বিস্তৃত আলোচনা-পর্যালোচনা হতে থাকে।
অ্যান্ডারসন এবং ডোর্নব্যাখ দুজনেই ছিলেন প্রগতিশীল রাজনৈতিক দল লেবার-প্রোগ্রেসিভ পার্টির সদস্য এবং উক্ত দলের আইনসভা-সদস্য রাজনীতিক ফ্রেড রোজ এর একনিষ্ঠ সমর্থক।
১৯৪৫ সালে "প্রিভিউ" এবং "ফার্স্ট স্টেটমেন্ট" পত্রিকা একীভূত হয়ে "নর্দার্ন রিভিউ" নামে আত্মপ্রকাশ করে।
১৯৫০ সালে ডোর্নব্যাখের সাথে বিচ্ছেদের পর অ্যান্ডারসন কানাডা ত্যাগ করেন, এবং শিক্ষকতার কাজ নিয়ে মালয়েশিয়া চলে যান। কানাডার বদলে তিনি ফিরে আসেন ইংল্যান্ডে। পরবর্তীতে অ্যালিস্টার সাদারল্যান্ডের সাথে তিনি সমলৈঙ্গিক সম্পর্কে জড়ান। অ্যালিস্টারের সহসম্পাদনায় ১৯৬১ সালে তিনি প্রকাশ করেন "ইরস: অ্যান অ্যান্থলজি অফ মেইল ফ্রেন্ডশিপ"; এই সময়ে তিনি কয়েকটি স্মৃতিকথা এবং ভ্রমণকাহিনীও রচনা করেছিলেন।
এতদত্ত্বেও তিনি নিজের ব্যতিক্রমী যৌনতাকে একান্ত ব্যক্তিগত বিষয় হিসেবে গণ্য করতেন; এবং এ ধারণা থেকেই ১৯৭২ সালে সমকাম-কেন্দ্রিক সাহিত্যসংকলনে অন্তর্ভুক্তির প্রস্তাব প্রত্যাখ্যান করেন।
এরপর জীবনের শেষ দিন পর্যন্ত তিনি ইংল্যান্ডেরই স্থায়ী নিবাসী হন, যদিও ১৯৭০সালের দিকে অতিথি প্রভাষক হিসেবে অল্পসময়ের জন্য কানাডায় ফিরেছিলেন। ১৯৭৭ সালে তার শেষ কাব্যগ্রন্থ প্রকাশিত হয়, তিনি এর নাম দেন "রিটার্ন টু কানাডা"।
ফ্রাঙ্কলিন স্টাল

ফ্রাঙ্কলিন উইলিয়াম স্টাল (জন্ম:৮ অক্টোবর ১৯২৯) একজন মার্কিন আণবিক জীববিজ্ঞানী ও বংশগতিবিদ ছিলেন। ম্যাথিউ মেসেলসন এর সঙ্গে তিনি যৌথভাবে ডিএনএ-র অর্ধসংরক্ষণশীল অনুলিপন প্রক্রিয়া আবিষ্কার করেন। এর ফলে প্রমাণিত হয়, ডিএনএর সূত্রকগুলো থেকে সব সময়ই নতুন সূত্রক সৃষ্টি হয়।
স্টাল ওরেগন বিশ্ববিদ্যালয়ের অধীনস্থ এবং ওরেগন অঙ্গরাজ্যের ইউজিন শহরে অবস্থিত আণবিক জীববিজ্ঞান ইনস্টিটিউটের ইমেরিটাস অধ্যাপক। 
বড় দুই বোনের পদাঙ্ক অনুসরণ করে স্টাল বস্টন শহরের শহরতলি নিডহ্যামের সরকারি বিদ্যালয় থেকে স্নাতক হন। ১৯৫১ সালে হার্ভার্ড কলেজ থেকে তিনি জীববিজ্ঞানে এবি ডিগ্রি লাভ করেন। এছাড়াও রোচেস্টার বিশ্ববিদ্যালয়ের জীববিজ্ঞান বিভাগেও স্টাল লেখাপড়া করেন। কোল্ড স্প্রিং হার্বার জীববিজ্ঞান বিজ্ঞানাগারে এ এইচ ডোবারম্যান প্রদত্ত ব্যাকটেরীয় ভাইরাস বিষয়ে লেকচার শুনে ফ্রাঙ্কলিন স্টালের বংশগতিবিদ্যার প্রতি আগ্রহ বেড়ে যায়। ১৯৫৬ সালে তিনি জীববিজ্ঞানে পিএইচডি ডিগ্রি লাভ করেন। এজন্য তিনি ডোবারম্যানের অধীনে টি৪ দশার বংশগতীয় স্বরূপ সম্পর্কে কাজ করেন। ১৯৫৫ সালে ক্যালিফোর্নিয়া প্রযুক্তি ইনস্টিটিউটের প্যাসাডেনা শাখায় জুসেপ্পে বার্তেনির সঙ্গে ডক্টরেটোত্তর অধ্যয়নে নিবিষ্ট হন। তারপর তিনি চার্লি স্টেইনবার্গ ও ম্যাথিউ মেসেলসন এর সঙ্গে কাজ করা শুরু করেন। স্টেইনবার্গের সাথে করা স্টালের গবেষণার বিষয়বস্তু ছিল -টি৪ এর বৃদ্ধি, পরিবৃত্তি ও জেনেটিক রিকম্বিনেশন। মেসেলসনের সঙ্গে তিনি "Escherichia coli"-র ডিএনএ অনুলিপন অধ্যয়ন করেন। জেমস ওয়াটসন ও ফ্রান্সিস ক্রিক যে অর্ধসংরক্ষণশীল মডেল প্রদান করেন, এটি তাকে শক্ত ভিত্তির উপর প্রতিষ্ঠিত করে। 
এক বছর যাবৎ ফ্রাঙ্কলিন স্টাল মিজুরি অঙ্গরাজ্যের কলাম্বিয়া শহরে অবস্থিত মিজুরি বিশ্ববিদ্যালয়ের জীববিজ্ঞান অনুষদে শিক্ষকতা করেন। ১৯৫৯ সালে ওরেগন বিশ্ববিদ্যালয়ের আণবিক জীববিজ্ঞান বিষয়ে শিক্ষকতা করেন। টি৪, ল্যাম্বডা ও "Saccharomyces cerevisae" ব্যাকটেরিয়া নিয়ে গবেষণা করলেও জেনেটিক রিকম্বিনেশন তার গবেষণার প্রধান বিষয়বস্তু ছিল। তিনি ওরেগনে বংশগতির উপর বেশ কয়েকটি কোর্স পড়ান। আমেরিকা, ইতালি ও ভারতে ফেজ এর উপরও স্টাল কোর্স পড়িয়েছেন। যুক্তরাজ্যের কেমব্রিজ, যুক্তরাষ্ট্রের ম্যাসাচুসেটস অঙ্গরাজ্যের কেমব্রিজ, এডিনবরা ও জেরুজালেম শহরেও স্টাল কাজ করেছেন। 
জঁ এম ক্রাসম্যান, মেরি এম স্টাল ও অঁরিয়েটা এম ফসের সঙ্গে ফ্রাঙ্কলিন স্টাল ব্যাপক গবেষণা করেছেন। ২০০১ সালে অবসর গ্রহণের পর তিনি ইউজিন শহরেই বসবাস করছেন। গবেষণাপত্র জমাদানের পাশাপাশি তিনি ওরিগন বিশ্ববিদ্যালয়ের প্রশাসনিক কর্মকাণ্ডেও অংশগ্রহণ করেন।
ফ্রাঙ্কলিন ও তার স্ত্রী মেরি (বিবাহ ১৯৫৫) দুই ছেলে ও এক মেয়ে লালনপালন করেন। তার সন্তানদের মধ্যে অ্যান্ডি স্টাল একজন বন সংরক্ষক ও এমিল মর্গানি একজন কেশবিন্যাসকারী এবং দোকান মালিক। ফ্রাঙ্কলিন ও তার সঙ্গী জেটের পাঁচ সন্তান ও আট নাতি-নাতনি। এর মধ্যে পাঁচজনই দত্তক নেওয়া।
মেসেলসনের সঙ্গে ডিএনএ অনুলিপন নিয়ে কাজ করার পাশাপাশি স্টাল এইচ ফসের সঙ্গে ডিএনএ সংযুক্তিকরণের সার্কুলারিটি ও জেনেটিক হেটেরোজাইগোসিসের সঙ্গে এর সম্পর্ক নিয়ে কাজ করেন। এন মাররে ও অন্যান্যদের সঙ্গে স্টাল জিনজোড়ে এমআরএনএ সংশ্লেষণ নিয়ে কাজ করেন।
সি স্টাইনবার্গের সাথে স্টাল ফেজের বৃদ্ধি, রিকম্বিনেশন ও পরিবৃত্তি নিয়ে কাজ করেন। জে সোস্টাক ও অন্যান্যদের সাথে তিনি দ্বিসূত্রক ডিএনএ ভাঙনের জেনেটিক রিকম্বিনেশনের ব্যাখ্যা অধ্যয়ন করেন। আর ল্যান্ডে, ই হাউজওয়ার্থ ও বাকিদের সঙ্গে তিনি রিকম্বিনেশনের গাণিতিক আনুষ্ঠানিকীকরণ নিয়ে কাজ করেন।
নারী সমকামীদের যৌন চর্চা

লেসবিয়ান যৌন অনুশীলনগুলি হ'ল যৌন ক্রিয়াকলাপ যা মহিলারা তাদের যৌন প্রবণতা নির্বিশেষে মহিলাদের সাথে যৌনমিলনে জড়িত। যে মহিলার সাথে অন্য মহিলার সাথে যৌন সম্পর্ক রয়েছে সে লেসবিয়ান হিসাবে পরিচয় দিতে পারে যদি সে একজন মহিলার প্রতি সম্পূর্ণরূপে যৌন আকৃষ্ট হয়, বা উভকামী যদি সে সম্পূর্ণভাবে কোনও মহিলার প্রতি যৌন আকৃষ্ট না হয়, বা যৌন পরিচয়কে আলাদা করে রাখে। এই শব্দটি ভিন্নজাতীয় বা যৌনলিঙ্গী মহিলাদের ক্ষেত্রেও ব্যবহার করা যেতে পারে যারা অনিশ্চিত বা তার যৌনতা অন্বেষণ করে।<ref name="Hite/lesbianism"></ref>
প্রেম বা যৌনমিলন আন্তঃব্যক্তিক সম্পর্কগুলি প্রায়শই যৌন ইচ্ছা এবং উত্তেজনার বিষয় হয়, যার ফলস্বরূপ যৌন মুক্তির জন্য যৌন কার্যকলাপের দিকে পরিচালিত করে। মহিলাদের মধ্যে ঘনিষ্ঠতার শারীরিক প্রকাশ সামাজিক, সাংস্কৃতিক এবং অন্যান্য প্রভাবের সাথে সম্পর্কের প্রসঙ্গেও নির্ভর করে।
সুতি কাবাব

সুতি কাবাব বা সুতলি কাবাব হলো বাংলাদেশের পুরান ঢাকার চকবাজারে উৎপন্ন বিখ্যাত একটি কাবাব। এই কাবাব প্রস্তুত করা হয় গরুর মাংস বা খাসির মাংসের কিমা এবং বিভিন্ন রকমের মসলা থেকে। পুরান ঢাকা ছাড়িয়ে এখন সমগ্র বাংলাদেশেই জনপ্রিয় হয়ে উঠেছে এ কাবাব। কাবাবের সব ধরনের সংস্করণের মাঝে ঢাকাইয়াদের নিকট সুতি কাবাব সর্বাধিক জনপ্রিয়।
অঞ্চলভেদে, সুতি কাবাবের প্রণালীতে কিছু পার্থক্য পরিলক্ষিত হতে পারে। যেমন ঐতিহ্যগত ভাবেই এই কাবাব প্রধানত গরুর মাংস দিয়ে তৈরির পাশাপাশি খাসির মাংস দিয়েও করা হয়, তবে যেসব অঞ্চলে গরুর মাংস খাওয়া হয় না সেখানে প্রধানত খাসির মাংস দিয়েই সুতি কাবাব তৈরি হয়।
বর্তমানে বাংলাদেশের বিভিন্ন শহরে সুতি কাবাব পথ খাবার হিসেবে খাওয়া হয় তবে রমজানের সময়ে ইফতারের অনুষঙ্গ হিসেবেও এটি বহুল জনপ্রিয়। বিশেষত মুসলমানের ধর্মীয় উৎসব ঈদ উল-ফিতর এবং ঈদ উল-আযহার খাবারের তালিকায় সুতি কাবাব খুবই জনপ্রিয়। ভারতের কলকাতা এবং দিল্লীতেও সুতি কাবাবের ব্যাপক জনপ্রিয়তা রয়েছে।
সুতি কাবাবকে মুড়ি, পরোটা, নান রুটি বা আটার রুটির সাথে পরিবেশন করা এবং খাওয়া যায়। চকবাজারের আরেক ঐতিহ্যবাহী খাবার "বড় বাপের পোলায় খায়" এর উপকরণ হিসেবেও ব্যবহৃত হয় সুতি কাবাব।
সুতি কাবাবের নামকরণ হয়েছে এর রন্ধনপ্রণালী থেকে। এই কাবাবে ব্যবহৃত মাংস হাড়বিহীন ও খুবই পাতলা হওয়ায় রান্না হওয়ার সময় পড়ে যাওয়ার সম্ভাবনা থাকে। তাই মাংস যাতে পড়ে না যায় সেহেতু মাংসকে শিকের সাথে "সুতা" বা "সুতলি" দিয়ে বাঁধা হয়। সুতা ব্যবহারের ফলে এর নাম "সুতি কাবাব", "সুতা কাবাব", "সুতলি কাবাব" হয়েছে। এছাড়াও পূর্বে এটিকে "বাসনা কাবাব" নামেও ডাকা হতো।
মুঘল বাংলার সর্বপ্রথম রাজধানী ঢাকার খাবার-দাবারে মুঘল রন্ধনশৈলীর ব্যাপক প্রভাব রয়েছে। যার ফলস্বরূপ কাবাবের একটি ঢাকাইয়া সংস্করণ সুতি কাবাবের উৎপত্তি ঘটে বাংলাদেশের পুরান ঢাকার চকবাজারে, যেটি ঢাকা শহরের সবচেয়ে জনপ্রিয় ও ঐতিহ্যবাহী খাবার কেন্দ্র। ঢাকার নবাবদের আমলে জুম্মন রুটিওয়ালা নামক এক ব্যক্তি ঢাকাইয়াদের নিকট কাবাবের সবচেয়ে জনপ্রিয় এ সংস্করণটি উদ্ভাবন করেন।
সুতি কাবাবের জন্য গরু বা খাসির মাংসের মিহি কিমা এবং চর্বি ও হাড় বিহীন মাংসের পাতলা টুকরা প্রয়োজন হয়। এছাড়া অন্যান্য উপকরণের মধ্যে রয়েছে বেসন, বুটের ডাল এবং বিভিন্ন ধরনের মসলা যেমন পেঁয়াজ, কাঁচা মরিচ, ধনেপাতা, টেস্টিং সল্ট, আদা, ডিম, রসুন, লবণ, লাল মরিচের গুঁড়া, কাবাব মসলা, দই, সাদা সরিষা, বাদাম বাটা, পোস্ত বাটা, পেপেঁ বাটা, তেল ইত্যাদি।
মাংসের কিমার সাথে সকল প্রকার মসলা ভালো করে মাখিয়ে কিছুক্ষণ রেখে দেয়া হয়। চর্বি ও হাড় ছাড়া মাংস পাতলা টুকরা করে সামান্য থেঁতলে নেয়া হয় যাতে করে সেগুলো চওড়া ও নরম হয়ে যায় এবং এ টুকরাগুলোর সাথেও সকল প্রকার মসলা মিশিয়ে নিয়ে কিছুক্ষণ রেখে দেয়া হয়। পরে শিকের মধ্যে মাংসের কিমা ও পাতলা টুকরা পর্যায়ক্রমে দিয়ে সুতা দিয়ে পেঁচিয়ে বেঁধে নেয়া হয়।
লাউতারো মার্তিনেস

লাউতারো জেভিয়ার মার্তিনেস [lawtaà maàtines]; জন্ম ২২ আগস্ট ১৯৯৭) একজন আর্জেন্টাইন পেশাদার ফুটবলার যিনি ইতালীয় ক্লাব ইন্টার মিলান এবং আর্জেন্টিনা জাতীয় দলের হয়ে একজন স্ট্রাইকার হিসেবে খেলেন।
তিনি তার জন্মভূমি আর্জেন্টিনায় তার ফুটবল কর্মজীবন শুরু যেখানে তিনি ২০১৫ সালে রেসিং ক্লাবে আত্মপ্রকাশ করেন। সেখানে তিনি চার মৌসুম অতিবাহিত করেন এবং লিগ এবংকোপা লিবার্টাডোরেস ক্লাবের প্রতিনিধিত্ব করেন, ২০১৮ সালে ইন্টার যোগদানের আগে ৬০ ম্যাচে ২৭ গোল করেন।
মার্তিনেস এর আগে বিভিন্ন যুব পর্যায়ে আর্জেন্টিনার প্রতিনিধিত্ব করেন এবং ২০১৭ সালের দক্ষিণ আমেরিকান অনূর্ধ্ব-২০ চ্যাম্পিয়নশিপ এবং ২০১৭ ফিফা অনূর্ধ্ব-২০ বিশ্বকাপ প্রতিদ্বন্দ্বিতা করেন। তিনি ২০১৮ সালে তার সিনিয়র আন্তর্জাতিক অভিষেক, এবং ২০১৯ কোপা আমেরিকা সিনিয়র স্কোয়াড প্রতিনিধিত্ব করেন, যেখানে তার দল প্রতিযোগিতায় তৃতীয় স্থান হয়।
মার্তিনেস বাহিয়া ব্লাঙ্কায় জন্মগ্রহণ করেন। তিনি একজন পেশাদার ফুটবলার হওয়ার জন্য তার বাবার পদাঙ্ক অনুসরণ করেন। এই লক্ষ্যে তিনি স্থানীয় লাইনিয়ার্সে যোগ দেন। এই ক্লাবে খেলার মাধ্যমে তিনি অনূর্ধ্ব-১৭ স্তরে দক্ষতা অর্জন করেন। ২০১৩ সালে তিনি অনূর্ধ্ব-১৭ লিগে ১৩টি গোল করেন এবং ন্যাশনাল কাপের ফাইনালেও বল জালে জড়িয়েছিলেন। লাইনার্স শেষ পর্যন্ত রোজারিওর কাছে পেনাল্টিতে হেরে যায়।
যুব পর্যায়ে মার্তিনেসের ফর্ম রেসিং ক্লাবের অন্তর্বর্তীকালীন কোচ ফ্যাবিও রাদায়েলির দৃষ্টি আকর্ষণ করে। তিনি পরবর্তীতে। ২০১৪ সালের জানুয়ারি তাকে সই করেছিলেন। ক্লাবে যোগদানের পরপরই, মার্তিনেস হোমসিকনেসে ভুগতে শুরু করেন এবং নিজের শহরে ফিরে যেতে চান। তিনি শেষ পর্যন্ত সতীর্থ ব্রায়ান ম্যানসিলার কাছে থাকতে রাজি হন এবং ক্লাবের রিজার্ভ দলের হয়ে ৬৪টি খেলায় ৫৩ গোল করেন। ২০১৫ সালে, মার্তিনেসের স্বাক্ষরের জন্য রেসিং ক্লাব এবং স্প্যানিশ দল রিয়াল মাদ্রিদের মধ্যে একটি চুক্তি সম্পন্ন হোয়ার কথা ছিল, কিন্তু তিনি আর্জেন্টিনায় থাকার সিদ্ধান্ত নেন। মার্তিনেসের বাবা মারিও পরে প্রকাশ করেন, মার্তিনেসসেই সময়ে রেসিং-এর সাথে থাকতে পছন্দ করেছিলেন কারণ তিনি ক্লাব ছেড়ে যেতে প্রস্তুত ছিলেন না। লিগে তার অভিষেক ২০১৫ সালের ১লা নভেম্বরে। ক্রুসেরো দেল নর্টের বিপক্ষে তার অভিষেক ম্যাচে ৩-০ ব্যবধানে জয়ে হয়।তিনি ওই ম্যাচের দ্বিতীয়ার্ধে ডিয়েগো মিলিতোর বিকল্প হিসেবে মাঠে আসেন। ২০১৬ সালের ১৭ এপ্রিলে আর্জেন্টিনো ক্লাবের সাথে ২-২ ড্রতে পাঁচ মিনিটের ব্যবধানে দুটি হলুদ কার্ড পাওয়ায় ক্যারিয়ারে প্রথমবারের তো তিনি মাঠ ছাড়তে বাধ্য হন। সে বছরের শেষদিকে তিনি তার প্রথম গোল করেন, নভেম্বরে হুরাকানের সাথে ১-১ গোলে ড্র করেন।
অ্যান্টার্কটিক মাইক্রোনেশনাল ইউনিয়ন

অ্যান্টার্কটিক মাইক্রোনেশনাল ইউনিয়ন (সংক্ষেপে এএমইউ) একটি আন্তঃক্ষুদ্ররাষ্ট্রীয় সংস্থা যা অ্যান্টার্কটিকার মাইক্রোন্যাশনাল বা ক্ষুদ্ররাষ্ট্রসম্পর্কিত বিষয়গুলিকে নিয়ন্ত্রণ করার লক্ষ্যে কাজ করে। এএমইউর উদ্দেশ্য হলো অন্যান্য দাবিদারদের বিরুদ্ধে সদস্যদের দাবি রক্ষা করা।
এএমইউ ৬ ডিসেম্বর ২০০৮ সালে আনুষ্ঠানিকভাবে ফিনিজমন্ড, মেরি স্টেট এবং ফিল্যান্ড্রেনসিসের গ্র্যান্ড ডুচির সমন্বয়ে গ্রুপো দেল অ্যাকুয়েরদো মাইক্রোনেশনাল আন্টার্ক্টিকো (গামা) হিসেবে প্রতিষ্ঠিত হয়েছিল । গ্রেট মাইক্রোন্যাশনাল অ্যান্টার্কটিক যুদ্ধ হিসাবে পরিচিত ওয়েস্টার্কটিকার জোন লরেন্সের বিরুদ্ধে ফিনিজমন্ড, মেরি স্টেট এবং ফ্লানড্রান্সিসের মধ্যে বিরোধের ফলস্বরূপ গামা প্রতিষ্ঠিত হয়েছিল। এই দ্বন্দ্বটি ২৪ শে সেপ্টেম্বর, ২০১০ এ নিরসন হয়েছিল, যখন ফ্লানড্রেনসিসের নিয়েলস এবং ওয়েস্টার্ক্টিকার প্রতিষ্ঠাতা ট্র্যাভিস ম্যাকহেনরি পশ্চিম-অ্যান্টার্কটিক চুক্তিতে স্বাক্ষর করে এএমইউতে যোগদান করেছিলেন।
বেশ কয়েকটি সংস্কার ও নিষ্ক্রিয়কালীন সময়কাল পার করার পর, এএমইউ ২০২০ খ্রিষ্টাব্দের ২৪ ফেব্রুয়ারি তার বর্তমান অবস্থা পৌঁছে। ২০১৪ সালের সেপ্টেম্বরের পর থেকে এএমইউয়ের প্রশাসনিক জেনারেল হন লস্টিসল্যান্ডের রাষ্ট্রপতি ইয়ারোস্লাভ মার, যিনি ২০২০ সালের ফেব্রুয়ারি মাসে নতুন মেয়াদে পুনরায় নির্বাচিত হন।
সংস্থার নিম্নলিখিত সদস্য রয়েছে:
নারীতে নারীতে যৌনতা

নারীতে নারীতে যৌনতা বলতে এমন মহিলাদের বোঝনো হয়েছে যারা অন্য মহিলাদের সাথে যৌনক্রিয়ায় লিপ্ত হন। তারা সমকামী মহিলা হতে পারেন বা উভকামীও হতে পারেন এবং বিষমকামীও হতে পারেন। আবার তাদের কোনও যৌন পরিচয় নাও থাকতে পারে; ডব্লিউএসডব্লিউ (উইমেন হু হ্যাভ সেক্স উইথ উইমেন) শব্দটি চিকিৎসা-সাহিত্যে প্রায়শই ক্লিনিক্যাল স্টাডিতে এই জাতীয় মহিলাদের বর্ণনা দেওয়ার জন্য ব্যবহৃত হয়।
সমকামী মহিলাদের জরায়ুমুখের ক্যান্সারে আক্রান্ত হবার কম সম্ভাবনা থাকে। কিছু মেডিকেল পেশাদাররা চিকিৎসা সংক্রান্ত গবেষণায় অবশ্য দাবী করেন যে বন্ধনীযুক্ত কৃত্রিম শিশ্ন দিয়ে নারী-নারী সহবাস করলে তখন জরায়ুমুখের ক্যান্সার হতে পারে।
নিয়মিত বন্ধনীযুক্ত কৃত্রিম শিশ্ন দ্বারা মিলন করা সমকামী নারীদের পায়ুপথে ক্যান্সার হওয়ার সম্ভাবনা বাড়িয়ে তোলে। ডিম্বাশয়ের ক্যান্সারের হার বৃদ্ধির ঝুঁকির কারণগুলি সমকামী মহিলাদের মধ্যে নেই বললেই চলে।
অনেক চিকিৎসকই যৌনবাহিত রোগ (এসটিআই) -এর জন্য বিষমকামী যৌনমিলন থেকে নারী-নারী সহবাস নগণ্য ঝুঁকিযুক্ত বলে মনে করেন। চিকিৎসকরা দুটি মহিলার মধ্যে যৌনতার জন্য এসটিআই সংক্রমণ রোধ সম্পর্কিত কোনও তথ্য দিতে যদিও সবসময় সফল হননা। বিষমকামী এবং উভকামী মহিলাদের তুলনায় সমকামী নারীদের মধ্যে যৌনবাহিত রোগ হওয়ার হারও কম, যদিও এক্ষেত্রে রোগ হবার ঝুঁকি একেবারেই নেই - এরকমটাও বলা যায়না।
সার্বিয়া জাতীয় ফুটবল দল

সার্বিয়া জাতীয় ফুটবল দল () হচ্ছে আন্তর্জাতিক ফুটবলে সার্বিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সার্বিয়ার ফুটবলের সর্বোচ্চ নিয়ন্ত্রক সংস্থা সার্বিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০০৬ সালের ১৮ই আগস্ট তারিখে, সার্বিয়া (স্বাধীনতা অর্জন করার পর) প্রথমবারের মতো আন্তর্জাতিক খেলায় অংশগ্রহণ করেছে; চেক প্রজাতন্ত্রের উহেরস্কে রাদিশ্তে-এ অনুষ্ঠিত উক্ত ম্যাচে সার্বিয়া চেক প্রজাতন্ত্রকে ৩–১ গোলের ব্যবধানে পরাজিত করেছে।
৫৩,০০০ ধারণক্ষমতাবিশিষ্ট রেড স্টার স্টেডিয়ামে "ওরলোভি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সার্বিয়ার রাজধানী বেলগ্রেডে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ুবিশা তুম্বাকোভিচ এবং অধিনায়কের দায়িত্ব পালন করছেন ইন্টার মিলানের রক্ষণভাগের খেলোয়াড় আলেকসান্দ্র কোলারভ।
সার্বিয়া এপর্যন্ত ১২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে যুগোস্লাভিয়া হিসেবে ১৯৩০ এবং ১৯৬২ ফিফা বিশ্বকাপে চতুর্থ স্থান অর্জন করা। অন্যদিকে, উয়েফা ইউরোপীয় চ্যাম্পিয়নশিপে সার্বিয়া (যুগোস্লাভিয়া হিসেবে) এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৬০ এবং উয়েফা ইউরো ১৯৬৮-এ রানার-আপ হওয়া।
দ্রাগান স্তোয়কোভিচ, সাভো মিলোশেভিচ, নিকোলা জিগিচ, ভ্লাদিমির ইয়োগোভিচ এবং স্তিয়েপান বোবেকের মতো খেলোয়াড়গণ সার্বিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৮ সালের ডিসেম্বর মাসে প্রকাশিত র‌্যাঙ্কিংয়ে সার্বিয়া তাদের ইতিহাসে সর্বোচ্চ অবস্থান (৬ষ্ঠ) অর্জন করে এবং ১৯৯৪ সালের ডিসেম্বর মাসে প্রকাশিত র‌্যাঙ্কিংয়ে তারা ১০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সার্বিয়ার সর্বোচ্চ অবস্থান হচ্ছে ৪র্থ (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ৪৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মোম

মোম হলো বিবিধ শ্রেণির জৈব যৌগ। সাধারণ তাপমাত্রায় নমনীয় কঠিন পদার্থ। এটি বিভিন্ন চর্বি, তেল, জৈব দ্রাবক যেমন হেক্সেন অথবা টলুইনে দ্রবীভূত হয়। মোম উচ্চতর জৈব যৌগ অ্যালকেন এবং লিপিড শ্রেণির অন্তর্ভুক্ত। এদের গলনাঙ্ক সাধারণত ৪০ ডিগ্রি সেলসিয়াস (১০৪° ফারেনহাইট) এর উপরে হয়ে থাকে। মোম জলে অদ্রবণীয় কিন্তু জৈব দ্রাবকে দ্রবণীয়। বিভিন্ন ধরনের প্রাকৃতিক মোম উদ্ভিদ এবং প্রাণী দ্বারা উৎপাদিত হয়। তবে কৃত্রিম মোম পেট্রোলিয়াম থেকে পাওয়া যায়।
মোমগুলি হ'ল জৈব যৌগ, হাইড্রোকার্বন যা চরিত্রগতভাবে দীর্ঘ আলিফ্যাটিক অ্যালকাইল শৃঙ্খলগুলি নিয়ে গঠিত, যদিও সুগন্ধযুক্ত যৌগগুলিও উপস্থিত থাকতে পারে। প্রাকৃতিক মোমগুলিতে অসম্পৃক্ত বন্ধন থাকতে পারে এবং বিভিন্ন ফাংশাল গ্র‌ুপ যেমন ফ্যাটি অ্যাসিড, প্রাথমিক এবং গৌণ অ্যালকোহলসমূহ, কিটোন যৌগ, অ্যালডিহাইড যৌগ এবং ফ্যাটি অ্যাসিড এস্টার অন্তর্ভুক্ত থাকতে পারে। কৃত্রিম মোমগুলি প্রায়শই লম্বা-শৃঙ্খলযুক্ত আলিফ্যাটিক হাইড্রোকার্বন (অ্যালকেন বা প্যারাফিন) এর সমগোত্রীয় শ্রেণি নিয়ে গঠিত যাতে কোনো ফাংশাল গ্র‌ুপ নেই। 
বিভিন্ন শিল্পে মোম ব্যবহৃত হয়। বিভিন্ন জটিল উপাদানও মোম থাকে। অনেক শিল্পে প্রলেপ দেয়ার উপাদান হিসাবে মোম ব্যবহার করা হয়।
১.মৌমাছির চাক
২.উদ্ভিদ ও পতঙ্গ দেহের কাইটিন
ব্রেনেন্ডার বের্গ

ব্রেনেন্ডার বের্গ (; "জ্বলন্ত পর্বত") একটি প্রাকৃতিক স্মৃতিস্তম্ভ যা জার্মানির জারলান্ড রাজ্যের ডুডভাইলার এবং জুলৎসবাখের মধ্যে গভীর এবং সরু গিরিখাতে অবস্থিত। এটি একটি ধিকিধিকি জ্বলতে থাকা কয়লার স্তরের আগুন, যাতে ১৬৬৮ সালে আগুন ধরেছিল এবং আজও জ্বলছে।
অগ্নিকাণ্ডের সঠিক কারণটি আজও জানা যায়নি তবে এটি অপরিকল্পিত কয়লা উত্তোলনের ফলে চাপ এবং পচনের ফলে সম্ভবত স্বতঃস্ফূর্ত অগ্নিকাণ্ডের ঘটনা ছিল। ঐতিহ্য  অনুসারে বলা যায়, একজন রাখাল একটি গাছের গুড়িতে  আগুন জ্বালিয়েছিল যা শিকড়ের মধ্য দিয়ে কয়লার মধ্যে ছড়িয়ে পড়ে। পানি দিয়ে আগুন নেভানোর চেষ্টা করেও তা নেভানো যায় নি। এটি শুধু শিখা ছিল না বরং  জ্বলজ্বল করে জ্বলতে আরম্ভ করে। মূলত এই আভা পাথর ফাটলগুলির মধ্যে দিয়ে দেখা যেত এবং সেখানে যথেষ্ট পরিমাণে ধোঁয়ার সৃষ্টি হয়। আঠারো শতকের শেষের দিকে আগুন কমে যেতে শুরু করে। আবহাওয়ার উপর নির্ভর করে এখানে ধোঁয়া দেখা যায় এবং পাথরে উষ্ণ বাতাসের একটি প্রবাহও শনাক্ত করা যায়। 
ব্রেনেন্ডার বের্গ অঞ্চলটি পর্যটকদের একটি অন্যতম আকর্ষণীয় স্থান।। ভ্রমণ এবং শিক্ষা সফরের  জন্য এটি একটি জনপ্রিয় গন্তব্য হয়ে উঠেছে।  নয়ভাইলারের ষ্ট্রাসে নামক সড়কের শেষে ডুডভাইলার কবরস্থানের পার্কিং লট একটি সুবিধাজনক সূচনা বিন্দু। ইয়োহান ভোলফগাং ফন গ্যোটে ১৭৭০ সালে ব্রেনেন্ডার বের্গ ভ্রমণ করেছিলেন এবং একটি স্মরণীয় ফলকে তাঁর অভিজ্ঞতা লিপিবদ্ধ করেন। পরে তিনি এই সফরটিকে স্মরণ করে লিখেছিলেন:
"আমরা প্রচুর ডুডভাইলার কয়লা খনি, লোহা এবং বাদাম গাছ এবং এমনকি একটি জ্বলন্ত পাহাড় সম্পর্কে শুনেছি এবং এই কাছাকাছি বিস্ময়কর বিষয়টি দেখার জন্য প্রস্তুতি নিয়েছিলাম। আমরা একটি জায়গায় গেলাম এবং জ্বলন্ত পর্বতের আশেপাশে নিজেকে দেখতে পেলাম। আমরা গন্ধকের একটি তীব্র গন্ধ চারপাশে পাচ্ছিলাম; গুহার একপাশে জ্বলজ্বল করছিল এবং লালচে, সাদা, পোড়া পাথর দিয়ে আবদ্ধ ছিল। পাথরের ফাটল দিয়ে গরম বাষ্প বের হয়ে আসছিল এবং আমরা আমাদের জুতার তলার মধ্য দিয়েও গরম জমি অনুভব করতে পারছিলাম।"
পিনাট হোল

পিনাট হোল ২০১৪ সাল অবধি ওখোটস্ক সমুদ্রের কেন্দ্রে একটি অঞ্চল ছিল। ১৯৯১ থেকে ২০১৪ সাল পর্যন্ত এটি আন্তর্জাতিক বিরোধের বিষয় ছিল। যদিও মার্চ ২০১৪ সাল থেকে পিনাট হোলের জলভাগ এবং ভূমি রাশিয়ার মহাদেশের অন্তর্ভুক্ত করা হয়।
পিনাট হোল দ্বীপটির নাম তার আকৃতির জন্য করা হয়। প্রায় প্রশস্ত এবং দীর্ঘ। এটি রাশিয়ার একচেটিয়া অর্থনৈতিক অঞ্চল (ইইজেড) দ্বারা বেষ্টিত ছিল। এর আশে পাশের উপকূলীয় অঞ্চলগুলো হল কামচাটকা উপদ্বীপ, কুড়িল দ্বীপপুঞ্জ, সখালিন দ্বীপপুঞ্জ। এটি রাশিয়ান মূল ভূখণ্ডের (খবরোভস্ক ক্রাই এবং মাগাদান ওব্লাস্ট অঞ্চল) বা রাশিয়ার ডিফল্ট ইইজেডে ছিল না কারণ এটি উপকূল থেকে ও বেশি দূরে ছিল।
ইইজেড সার্বভৌমত্বের ক্ষেত্র নয়, তবে নির্দিষ্ট সার্বভৌম অধিকার এবং কার্যকরী এখতিয়ারের ক্ষেত্র। পিনাট হোল যেহেতু রাশিয়ান ইইজেডে ছিল না। তাই যেকোনও দেশ সেখানে মাছ ধরতে পারে এবং কোন কোন দেশ ১৯৯১ সালে প্রচুর পরিমাণে মাছ ধরা শুরু করে। ১৯৯৯ সালে সম্ভবত এক মিলিয়ন মেট্রিক টন পোলক মাছ ধরা পড়েছিল। রাশিয়ান ফেডারেশন এটিকে রাশিয়ান ফিশ স্টকগুলির জন্য একটি বিপদ হিসাবে চিহ্নিত করে। যেহেতু রাশিয়ান ইইজেড থেকে মাছগুলো পিনাট হোলের ভিতরে এবং বাইরে চলাচল করে। (এই পরিস্থিতিকে "স্ট্র্যাডলিং স্টক" বলা হয়)
১৯৯৩ সালে চীন, জাপান, পোল্যান্ড, রাশিয়া এবং দক্ষিণ কোরিয়া পোলক স্টক পুনরুদ্ধার হওয়া পর্যন্ত পিনাট হোলে মাছ ধরা বন্ধ করতে সম্মত হয়েছিল, তবে তার পরে কীভাবে এটির কর্তৃত্ব অধিষ্ঠিত হবে সে বিষয়ে কোনও চুক্তি করা হয়নি। জাতিসংঘের স্ট্র্যাডলিং ফিশ স্টক চুক্তি, যা ২০০১ সালে কার্যকর হয়েছিল, স্ট্র্যাডলিং স্টকগুলির সমবায় পরিচালনা বাস্তবায়নে সহায়তা করার উদ্দেশ্যে একটি কাঠামো তৈরি করেছিল। পিনাট হোলকে রাশিয়ার মহাদেশীয় তাকের অংশ হিসাবে ঘোষণা করার জন্য রাশিয়ান ফেডারেশন জাতিসংঘের কাছে আবেদন জানায়। ২০১৩ সালের নভেম্বর মাসে জাতিসংঘের একটি উপকমিটি রাশিয়ার যুক্তি মেনে নিয়েছিল এবং মার্চ ২০১৪ সালে কন্টিনেন্টাল শেল্ফের সীমাবদ্ধতার বিষয়ে জাতিসংঘের কমিশন রাশিয়ান ফেডারেশনের পক্ষে রায় দেয়।
সিটি উইকেন্ড

সিটি উইকেন্ড একটি দ্বি-সাপ্তাহিক বিনামূল্যে প্রকাশিত চীন বহির্ভুত ইভেন্ট ও ভেন্যু তালিকার ম্যাগাজিন ছিল। এটির অনলাইন সংস্করণ দুটি স্বায়ত্তশাসিত এবং মুদ্রণ ম্যাগাজিনের পরিপূরক ছিল। সিটি উইকেন্ড পুরোপুরিই ছিল তাদের "পাঠক-চালিত"। এর বেশিরভাগ তথ্য সরাসরি বহিরাগত সম্প্রদায়ের কাছ থেকে আসতো। এর সর্বশেষ প্রকাশনা হয়েছিল ২০১৮ সালে। ২০১৮ সালের পর তারা চীনে কার্যক্রম বন্ধ করে দিয়েছে। বর্তমানে ওয়েবসাইটটি আর রক্ষণাবেক্ষণ করা হয় না।
সিটি উইকেন্ড ১৯৯৯ সালে প্রতিষ্ঠিত হয়। সিটি উইকেন্ডের মূল বিষয়বস্তু ছিল ডাইনিং, নাইটলাইফ, আর্টস, সংস্কৃতি, স্বাস্থ্য এবং সুস্থতা, ফ্যাশন এবং শপিং, স্থানীয় সম্প্রদায়ের সংবাদ এবং ইংরেজি ভাষায় ভ্রমণের সাথে সম্পর্কিত নিবন্ধ। এটি চীন মধ্যে সর্বাধিক প্রচলিত ইংরেজি ম্যাগাজিনগুলির মধ্যে একটি যা বিনামূল্যে উপলব্ধ ছিল।
ম্যাগাজিনটি চীনের প্রথম বেসরকারী ইংরেজি ভাষার সফল প্রকাশনা। এটি ১৯৯৯ সাল থেকে বেইজিংয়ে এবং সাংহাইয়ে ২০০০ সাল থেকে বিতরণ করা হয়েছিল।
ম্যাগাজিনটি চীনের বহিরাগত সম্প্রদায়ের অনেকের কাছে গুরুত্বপূর্ণ তথ্যের উৎস হিসাবে কাজ করেছিল। স্টাফ স্থানীয় সম্প্রদায়গুলিতে প্রবেশ্যতা পাওয়ার জন্য তার পাঠক-শক্তিযুক্ত ওয়েবসাইটে নির্ভর করে এবং জাতীয় নিবন্ধগুলি থেকে স্থানীয় ঘটনাবলী, স্থানগুলি এবং চীনের দুটি বৃহত্তম শহর - বেইজিং এবং সাংহাই (এবং একটি সংক্ষিপ্ত সময়ের জন্য শেনজেন, গুয়াংজু এবং সুজহু) এর শ্রেণিবদ্ধ বিজ্ঞাপনগুলি সম্পর্কিত তথ্য সম্পর্কিত খবর তৈরি করেছে everything)।
সিটি উইকেন্ডে "বার" ও রেস্তোঁরা গাইড এবং পরিষেবা ডিরেক্টরি (একটি ছোট ইংরেজি ব্যবসা এবং পরিষেবা ফোনের বই) সহ বার্ষিক বিভিন্ন বিনামূল্যে পঞ্জিকা প্রকাশ করে। ম্যাগাজিনটি প্রবাস পরিবারগুলিতে (পিতা-মাতা এবং বাচ্চাদের পাশাপাশি সাংহাই পরিবার) এবং রিয়েল এস্টেটের বাজারের (হোম ও অফিস) তথ্য সরবরাহ করত।
"সিটি উইকেন্ডটি" সুইস বহুজাতিক প্রকাশক রিঙ্গিয়ার প্রকাশ করেছিল এবং এর প্রচলন বিপিএ ওয়ার্ল্ডওয়াইড তত্বাবধান করতো।
২০১০ সালে, "সিটি উইকেন্ড" একটি ফ্ল্যাশবয় নামে একটি ইংরেজি ভাষার গ্রুপ কেনার প্ল্যাটফর্ম চালু করেছিল যা বেইজিং এবং সাংহাই উভয় ক্ষেত্রেই ইংরেজি ভাষাগুলিকে টার্গেট করে প্রথম ধরনের one
২০১৪ সালে, "সিটি উইকেন্ড বেইজিং" অন্য একটি কোম্পানির কাছে বিক্রি হয়েছিল। তা সত্ত্বেও রিংজিয়ার ২০১৮ পর্যন্ত বেইজিং ব্যতীত অন্য কোথাও চীনে জাতীয়ভাবে "সিটি উইকেন্ডের" চালনা চালিয়ে গিয়েছিল। 2018 সালে, ব্যর্থ অধিগ্রহণের পরে "সিটি উইকেন্ড" চীনে প্রকাশনা শেষ করে।
নিয়া শর্মা

নেহা শর্মা (জন্ম: ১৭ সেপ্টেম্বর ১৯৯০), তার মঞ্চনাম নিয়া শর্মা দ্বারা অধিক পরিচিত, তিনি একজন ভারতীয় টেলিভিশন অভিনেত্রী। ২০১০ সালে তিনি "কালী - এক অগ্নিপরীক্ষা"-তে অণু চরিত্রে অভিনয়ের মাধ্যমে টেলিভিশনে আত্মপ্রকাশ করেছিলেন। তিনি "এক হাজারো মে মেরি বেহনা হ্যায়"-তে মানবী চৌধুরী চরিত্রে অভিনয় করেছিলেন।
শর্মার অন্যান্য ধারাবাহিকের মধ্যে "জামাই রাজা"-এর রোশনি প্যাটেল ও আরোহী কাশ্যপের দ্বৈত ভূমিকা, "ইশক মে মারজাওয়া"-তে অঞ্জলি শর্মা এবং "নাগিন ৪"-এ বৃন্দার ভূমিকা উল্লেখযোগ্য।
বিক্রম ভাটের ওয়েব ধারাবাহিক "টুইস্ট"-এ আলিয়া মুখার্জি চরিত্রে অভিনয়ের মাধ্যমে তিনি ডিজিটাল প্ল্যাটফর্মে আত্মপ্রকাশ করেছিলেন। ২০১৭ সালে তিনি প্রতিযোগী হিসেবে ' ফ্যাক্টর: খতরোঁ কে খিলাড়ি ৪"-এ অংশ নিয়েছিলেন।
ব্রিটিশ ভিত্তিক "ইস্টার্ন আই" সংবাদপত্র দ্বারা প্রকাশিত শীর্ষ ৫০ সেক্সিয়েস্ট এশিয়ান নারীদের তালিকায় নিয়া শর্মা ২০১৬ এবং ২০১৭ সালে যথাক্রমে তৃতীয় এবং দ্বিতীয় স্থান অর্জন করেছিলেন।
তার প্রকৃত নাম নেহা শর্মা এবং তিনি তার পরিবারের কনিষ্ঠ সন্তান। তিনি নয়াদিল্লির জগন্নাথ ইনস্টিটিউট অব ম্যানেজমেন্ট সায়েন্স থেকে গণযোগাযোগে একটি ডিগ্রি অর্জন করেছিলেন।
এল ক্লাব (২০১৫-এর চলচ্চিত্র)

এল ক্লাব () পাবলো লারারান কর্তৃক পরিচালিত, সহ-প্রযোজিত ও সহ-রচিত একটি ২০১৫ সালের চীলিয় নাটকীয় চলচ্চিত্র। এটি ৬৫তম বার্লিন আন্তর্জাতিক চলচ্চিত্র উৎসবের মূল প্রতিযোগিতায় প্রদর্শিত হয়েছিল। যেখানে এটি জুরি গ্র্যান্ড প্রিক্স পুরস্কার জিতেছে। এটি ৮৮তম একাডেমি পুরস্কারে সেরা বিদেশী ভাষা চলচ্চিত্রের জন্য চিলির মনোনয়ন হিসাবে নির্বাচিত হয়েছিল। তবে এটি মূল আসরে মনোনীত হয়নি।
চার জন অবসরপ্রাপ্ত ক্যাথলিক যাজক একজন মহিলা তত্ত্বাবধায়কের তত্ত্বাবধানে চিলির সমুদ্র সৈকত শহরের উপকণ্ঠে একটি ছোট নির্জন বাড়িতে থাকতেন। এই চারজন ব্যক্তি তাদের পাপ ও অপরাধ (শিশু নির্যাতন, দত্তক নেওয়ার জন্য শিশু ছিনিয়ে নেওয়া, হুইসেলব্লোয়ার ইত্যাদি) বিবেচনা করে বিশুদ্ধ করার জন্য সেখানে থাকতে শুরু করলেন। তাদের শহরতলির কারোর সাথে মিশে যাওয়ার অনুমতি ছিল না এবং কেবল ভোর এবং গভীর রাতে বের হওয়ার অনুমতি ছিল। তাদের একমাত্র শখ একটি দৌড় প্রতিযোগিতার কুকুর প্রজনন ঘটানো এবং প্রতিযোগিতায় প্রবেশ করা।
এরপর গির্জায় কোনও একজন নতুন পুরোহিত আসেন। কিছুদিন পরই তার শিশু নির্যাতনের শিকার হয়। এর ফলে পুরোহিতটি আত্মহত্যা করেন। পরবর্তীকালে একজন নতুন আধ্যাত্মিক পরিচালক উপস্থিত হন এবং এই চারজনের উপর সন্দেহ করেন এবং অভিযান চালান।
"দ্য গার্ডিয়ান" এটিকে পাঁচটি তারকা দিয়ে, ছবিটি বেশ প্রশংসা করে বলেছিল পাবলো লারান "তার সবচেয়ে সেরাটি দিয়েছেন"। "ভ্যারাইটি" এটিকে "একটি আসল এবং উজ্জ্বল অভিনীত নাটক বলে" সম্বোধন করেছে "যেখানে ল্যারেনের আদর্শগত রাজনৈতিক কণ্ঠটি বরাবরের মতো উচ্চস্বরে এবং স্পষ্টভাবে এসেছে"।
রটেন টম্যাটোস-এ ৮৯টি পর্যালোচনার ভিত্তিতে চলচ্চিত্রটি ৮৮% স্কোর পায়। এর গড় রেটিং ৭.৮৬/১০। মেটাক্রিটিক ২৬টি পর্যালোচনার ভিত্তিতে ১০০ এর মধ্যে ৭৩ দিয়ে রিপোর্ট করে যা "সাধারণত অনুকূল পর্যালোচনা"কে নির্দেশ করে।
আলেজান্দ্রো রোবাইনা

আলেজান্দ্রো রোবাইনা (২০ মার্চ ১৯১৯—১৭ এপ্রিল ২০১০) একজন কিউবান তামাক চাষী ছিলেন।
রোবাইনা কিউবায় অবস্থিত লা হাবানা প্রদেশের আলকুইজার জেলায় জন্মগ্রহণ করেন। তিনি বেড়ে উঠেছেন এবং জীবনের বেশির ভাগ সময় অতিবাহিত করেছেন তামাক উৎপাদনে প্রসিদ্ধ শহর পিনার ডেল রিও প্রদেশের ভুয়েল্টা আবাজো জেলায়, যেখানে তার পরিবার ১৮৪৫ সাল থেকে তামাক উৎপাদন করতো। তিনি দশ বছর বয়সে তার পরিবারের তামাক ব্যবসার সাথে যুক্ত হন যার কিছুক্ষন আগে তিনি প্রথম চুরুট ধূমপান করেন। তার বাবা মারুতো রোবাইনা, একজন প্রশংসিত তামাক চাষী, ১৯৫০ সালে মারা যাওয়ার পর তিনিই চাষের কাজের দায়িত্ব গ্রহণ করেন এবং ১৯৫৯ সালের পর কিউবা বিপ্লবের সময় যখন আবাদি জমির কাজগুলো প্রায়ই সমবায় সমিতিগুলো দ্বারা চলছিল, সেই সময়ও তিনি একজন স্বাধীন চাষী ছিলেন। ২০০৬ সালে "সিগার অ্যাফিসিওনাডো" নামক সাময়িক পত্রিকার সাথে এক সাক্ষাৎকারে রোবাইনা বলেছিলেন যে তিনি ফিদেল ক্যাস্ট্রোর সাথে কথা বলেন এবং তিনি বলেছিলেন, “ফিদেল, আমি সমবায় কিংবা রাষ্ট্রীয় খামার পছন্দ করি না এবং সেটিই পারিবারিক ভাবে আমার তামাক উৎপাদনে সর্বোত্তম পথ ছিল। সে আমাকে একটি সমবায় সমিতিতে যোগদান করাতে চাচ্ছিল এবং আমি তাতে না করে দেই।“
রোবাইনার জমিতে যেই তামাক উৎপাদন হত প্রায়ই সেটিকে অন্যান্য গুলোর তুলনায় সর্বোত্তম বলা হতো এবং কহিবা ও হোয়ো ডি মন্টেরেয় নামক ভালো ভালো চুরুট প্রতিষ্ঠান গুলো এই তামাক ব্যবহার করতো। রোবাইনা নিজেই নিজেকে “কিউবার তামাকের গডফাদার” উপাধি দিয়েছিলেন।
নব্বই এর দশকে, রোবাইনা কিউবা সরকার থেকে সেই দেশের সর্বোত্তম তামাক উৎপাদনকারী হিসেবে স্বীকৃতি পায়। শিল্পে রোবাইনার এরূপ অবদানের প্রতি সম্মান জানাতে কিউবার সরকারি প্রতিষ্ঠান হাবানস এস. এ. ১৯৯৭ সালে ভেগাস রোবাইনা নামক একটি চুরুটের প্রতিষ্ঠান প্রতিষ্ঠা করেছিল যদিও চুরুট বিশেষজ্ঞরা রোবাইনার চুরুটগুলোতে ব্যবহৃত তামাক সনাক্তকরণে অনেক চেষ্টা করেছিলেন এবং রোবাইনা কখনোই তাদের নির্দিষ্ট উত্তর দেয় নি। রোবাইনা ছিলেন একমাত্র তামাক উৎপাদনকারী যার নামানুসারে কিউবান চুরুট এর নাম ছিল এবং কয়েক দশক বিশ্বে একজন কিউবার বেসরকারি তামাক এবং চুরুট উৎপাদনকারীদের প্রতিনিধি হিসেবে ভ্রমণ করেছিলেন। তিনি বয়স্ক হওয়ার পর তার ভ্রমণ কমে যায়। এসময় হাজারো চুরুট প্রেমী ও পর্যটকরা তার বাড়িতে এসে সাক্ষাত করতেন এবং চারা রোপণ করতেন।
২০০৯ সালে রোবাইনার ক্যান্সার শনাক্ত হয় এবং পিনার ডেল রিও এর স্যান লুইস শহরের নিকটে অবস্থিত তার তামাক বাগান বাড়িতে তিনি মারা যান। তার মৃত্যুর কয়েক বছর আগে তিনি তার আবাদের বেশিরভাগ কাজ তার নাতি হিরোশির কাছে হস্তান্তর করেন।
নুটোপিয়া

নুটোপিয়া একটি ধারণামূলক দেশ, যা কখনও কখনও ক্ষুদ্ররাষ্ট্র হিসাবেও পরিচিত। জন লেনন এবং ইয়োকো ওনো দ্বারা প্রতিষ্ঠিত এ দেশটির প্রতিষ্ঠার পিছে অন্যতম কারণ ছিল লেননের তৎকালীন চলমান অভিবাসন সমস্যাগুলি (আগের সপ্তাহে তিনি নির্বাসন আদেশ পেয়েছিলেন) ব্যঙ্গাত্মক উপায়ে সমাধান করা।
সেখানে কোনো নেতৃত্ব নেই এবং সেখানকার সকল নাগরিকত্ব রেকর্ড করা হয়নি। ফলস্বরূপ, জনসংখ্যাও অজানা।
নুটোপিয়া হলো "নতুন" এবং "ইউটোপিয়া" এর সমন্বয়ে তৈরি একটি শব্দ যা প্রস্তাব দেয় নুটোপিয়া একটি নতুন, ইউটোপিয়ান সমাজ।
২ এপ্রিল ১৯৭৩ এ (এপ্রিল ফুল দিবসের পরের দিন), লেনন এবং ওনো নিউ ইয়র্ক সিটিতে একটি সংবাদ সম্মেলনে ধারণাগত দেশ নুটোপিয়া প্রবর্তন করেছিলেন।
লেননরা রাষ্ট্রদূত ছিলেন এবং লেননের চলমান অভিবাসন সমস্যাগুলির অবসান ঘটাতে (সৃজনশীলভাবে, ব্যর্থ হলেও) কূটনৈতিক অনাক্রম্যতা চেয়েছিলেন, যেহেতু তিনি এবং ওনো মার্কিন যুক্তরাষ্ট্রে থাকার চেষ্টা করেছিলেন। (ওনোর ইতোমধ্যে তার পূর্ববর্তী স্বামী টনি কক্সের মাধ্যমে একটি রেসিডেন্ট এলিয়েনের "গ্রিন কার্ড" ছিল। লেননকে স্থায়ীভাবে বসবাসের স্থিতি অস্বীকার করা হয়েছিল)। লেনন সেই কাল্পনিক দেশ সম্পর্কে কথা বলেছেন, যা তাঁর "কল্পনা" গানের আদর্শ অনুসারে বাঁচবে এবং "অফিসিয়াল" ঘোষণায় এটি বলেছিল (আগের দিন সই করেছে):
আমরা একটি ধারণামূলক দেশ, নুটোপিয়া জন্মের ঘোষণা করি। নুটোপিয়া সম্পর্কে আপনার সচেতনতার ঘোষণার মাধ্যমে দেশের নাগরিকত্ব পাওয়া যাবে। নুটোপিয়ায় কোন জমি, সীমানা নেই, পাসপোর্ট নেই, কেবলমাত্র মানুষ। নুটোপিয়ায় মহাজাগতিক আইন ব্যতীত অন্য কোন আইন নেই। নুটোপিয়ার সমস্ত লোকেরা দেশের রাষ্ট্রদূত। নুটোপিয়ার দুই রাষ্ট্রদূত হিসাবে আমরা আমাদের দেশ এবং এর জনগণের জাতিসংঘে কূটনৈতিক মুক্তি ও স্বীকৃতি চাই।
২০০৬ সালে, একটি নুটোপিয়া ওয়েবসাইট তৈরি করা হয়েছিল যা লায়নস গেট এন্টারটেইনমেন্ট দ্বারা বিতরণ করা মার্কিন যুক্তরাষ্ট্র বনাম জন লেনন নামে একটি ডকুমেন্টারি সম্পর্কে কোনও সাইটে ফরোয়ার্ড করেছিল।
নুটোপিয়ার পতাকার একটি মাত্র রঙ: সাদা। সংবাদ সম্মেলনে লেনন, একটি সাদা টিস্যু দোলা দিয়ে বলেছিলেন, "এটি নোটোপিয়ার পতাকা - আমরা আত্মসমর্পণ করি, শান্তি এবং ভালবাসার জন্য"। দ্য নিউইয়র্ক টাইমসের এক প্রতিবেদকের মতে, লেনন টিস্যুতে নাক নিক্ষেপ করেছেন। কিছু আত্মসমর্পণের সাথে এই সংঘের সমালোচনা করেছিলেন, তবে লেনন এবং ওনো এই সংস্থাটিকে রক্ষা করেছিলেন এবং বলেছিলেন যে কেবল আত্মসমর্পণ এবং সমঝোতার মাধ্যমেই শান্তি অর্জন সম্ভব।
লেননের অ্যালবাম মাইন্ড গেমস (১৯৭৩) "নুটোপিয়ান আন্তর্জাতিক সংগীত" বৈশিষ্ট্যযুক্ত যা চার সেকেন্ডের নীরবতা।
নোটোপিয়ায় হাতে আঁকানো বিখ্যাত সিলটিতে নাকের উপর ইয়িন-ইয়াং গ্লোবকে ভারসাম্য করে রাখা একটি সিলের চিত্র রয়েছে.
ডাকোটা অ্যাপার্টমেন্টে লেনন ও ওনো থাকাকালীন পেছনের (রান্নাঘরের) প্রবেশপথটিতে "নুটোপিয়ান দূতাবাস" শব্দযুক্ত খোদাই করা একটি ফলক স্থাপন করা হয়েছিল। ওনো কয়েক দশক পরে মন্তব্য করেছিলেন যে অতিথিরা তার প্রবেশ পথের পরিবর্তে দরজা দিয়ে তার বাড়িতে ঢুকতে পছন্দ করে।
ফিনিশ সংগীতশিল্পী-গীতিকার কারি পিটসামো, লেননের কাজের অনুরাগী, আই এম ডাউন এর অ্যালবামে "নুটোপিয়া" নামে একটি গান প্রকাশ করেছেন।
২০০৯ সালে নিউইয়র্কের একটি প্রদর্শনীতে সেই চিঠিটি প্রদর্শিত হয়েছিল যার মাধ্যমে নুটোপিয়া প্রতিষ্ঠিত হয়েছিল।.
সুরহুসেনের হেলানো টাওয়ার

সুরহুসেনের হেলানো টাওয়ার ( ) হলো একটি চূড়া, যা উত্তর-পশ্চিম জার্মানির পূর্ব ফ্রিসিয়া অঞ্চলের গ্রাম সুরহুসেনের অবস্থিত। গিনেস ওয়ার্ল্ড রেকর্ডস অনুসারে এটি এক সময়ে বিশ্বের সর্বাধিক কাত হওয়া টাওয়ার ছিল, যদিও আবুধাবির ক্যাপিটাল গেট টাওয়ারটি ২০১০ সালে এই রেকর্ডটি দাবি করেছিল। সুরহুসেন গির্জা বুরুজ বিশ্বের সর্বাধিক কাত হওয়া টাওয়ার যা অনিচ্ছাকৃতভাবে কাত হয়ে থাকে এবং বিশ্বখ্যাত লিনিং টাওয়ারকে ১.২২° ব্যবধানে পরাজিত করে।
সুরহুসেনের ব্রিক গথিক গির্জাটি পুরানো দুর্গের গির্জাগুলির স্মারক। এটি মূলত দীর্ঘ এবং প্রশস্ত। ১৪৫০ সালে গির্জার প্রায় এক চতুর্থাংশ ভাঙা হয়েছিল এবং সেই জায়গায় টাওয়ারটি নির্মিত হয়েছিল। এই টাওয়ারটি বর্তমানে ৫.১৯° (৫ ° ১১ ′) কোণে ঝুঁকছে, যা স্থিতিশীল হওয়ার পরে পিসা টাওয়ারের (৩.৯৭°) সাথে তুলনা করা হয়।
স্থানীয় ঐতিহাসিক তাজ্ব্বো ভ্যান লেসেনের মতে, গির্জাটি মধ্যযুগে জলাভূমির জমিতে ওক গাছের কাণ্ডের ভিত্তিতে নির্মিত হয়েছিল যা ভূগর্ভস্থ জলের দ্বারা সংরক্ষণ করা হয়েছিল। উনিশ শতকে যখন জমিটি নিষ্কাশিত হয়েছিল, তখন কাঠটি পচে যায়, যার ফলে টাওয়ারটি কাত হয়ে গিয়েছে। নিরাপত্তাজনিত কারণে, ১৯৭৫ সালে এই বুরুজ গির্জাটিকে জনসাধারণের জন্য বন্ধ করা হয়েছিল এবং এটি স্থিতিশীল হওয়ার দশ বছর পরে আবার খোলা হয়েছিল।
আবু সুফিয়ান (বীর প্রতীক)

আবু সুফিয়ান (১ মার্চ ১৯৪৩–২৯ ডিসেম্বর ১৯৭২) বাংলাদেশের স্বাধীনতা যুদ্ধের একজন মুক্তিযোদ্ধা, রাজনীতিবিদ ও শ্রমিক নেতা ছিলেন। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
আবু সুফিয়ান ১ মার্চ ১৯৪৩ সালে চাঁপাইনবাবগঞ্জ জেলার গোমস্তাপুর উপজেলার আড্ডা গ্রামে জন্মগ্রহণ করেন। তিনি বিএল কলেজ ও রাজশাহী বিশ্ববিদ্যালয়ে অধ্যয়ন করেন। তার স্ত্রী মন্নুজান সুফিয়ান সংসদ সদস্য এবং শ্রম ও কর্মসংস্থান মন্ত্রণালয়ের প্রতিমন্ত্রী।
আবু সুফিয়ান রাজশাহী বিশ্ববিদ্যালয়ে অধ্যয়নকালে ১৯৬৬-১৯৬৭ সালে শাহ্ মাখদুম হলের ছাত্রসংসদের ভিপি ছিলেন। পরবর্তীতে খুলনা অঞ্চলের শ্রমিক অধিকার সুরক্ষায় শ্রমিক রাজনীতিতে আত্মনিয়োগ করেন। বাংলাদেশ জাতীয় শ্রমিক লীগের সহসভাপতি, বাংলাদেশ আওয়ামী লীগের খুলনা জেলা শ্রম সম্পাদক ও ৪২টি ট্রেড ইউনিয়নের সভাপতি এবং সাধারণ সম্পাদক হিসেবে তিনি দায়িত্ব পালন করেন।
মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। যুদ্ধকালীন সময়ে তিনি পলতা ইয়ুথ ক্যাম্পের ইনচার্জ ছিলেন। স্বাধীনতা-উত্তর বাংলাদেশে সরকার তাকে বীরপ্রতীক উপাধি প্রদান করে।
১৯৭৩ সালে সরকার তাকে বীর প্রতীক সম্মাননা প্রদান করেন।
আবু সুফিয়ান ২৯ ডিসেম্বর ১৯৭২ সালে খুলনা-যশোর রোডের মহসিন মোড়ে ইসলাম ম্যানশনের অফিসে থেকে বাসায় ফেরার পথে দুর্বিত্তের গুলিতে মৃত্যুবরণ করেন।
এক্স-সীড ৪০০০

এক্স-সীড ৪০০০ একটি প্রস্তাবিত আকাশচুম্বী ভবন যা আজও বাস্তবায়িত হয়নি। ধারণাটি প্রথমে মার্টিন পাসকো পৃথিবীর সামনে নিয়ে আসেন এবং বিকাশ করেন। এর প্রস্তাবিত উচ্চতা , প্রস্থ । এর ৮০০টি তলা হওয়ার কথা ছিল যা ৫ লাখ থেকে ১০ লাখ জনগোষ্ঠীর আবাসনের ব্যবস্থা করতে পারতো। এই কাঠামোটিতে ৩০ লাখ টনেরও বেশি ইস্পাত ব্যবহার করবার কথা ছিল।
এটি টোকিও, জাপানের জন্য ১৯৯৯ সালে তাইসি কর্পোরেশন কর্তৃক অতি আধুনিক ও প্রযুক্তিগত জীবনযাত্রা, বন্যজীবন এবং প্রকৃতির সাথে মিথস্ক্রিয়াপূর্ণ একটি ভবিষ্যত পরিবেশ তৈরির জন্য নকশা করা হয়েছিল। এক্স-সীডের মধ্যে পরিবহন ব্যবস্থা হিসেবে ম্যাগলাইভ ট্রেন অন্তর্ভুক্ত থাকার কথা ছিল।
বিশ্বজুড়ে ডেটা ব্যাংকগুলোরর সংকলনকারী সংস্থা "বিল্ডিংস অ্যান্ড ডেটা" -এর ব্যবস্থাপনা পরিচালক জর্জেস বাইদারের মতে এক্স-সীড ৪০০ কখনই নির্মিত হওয়ার কথা নয়। এর পরিকল্পনার উদ্দেশ্য ছিল ফার্মটির কিছু স্বীকৃতি অর্জন ও পৃথিবীর দৃষ্টি আকর্ষণ করা।
প্রচলিত আকাশচুম্বী ভবনের ধারণার বিপরীতে, এক্স-সীড ৪০০০ এ বসবাসের পরিবেশ বজায় রাখার জন্য যথেষ্ট পরিমাণে অভ্যন্তরীণ এবং বাহ্যিক বায়ুচাপ এবং আবহাওয়া পরিবর্তন সক্রিয়ভাবে পর্যবেক্ষণ ও রক্ষা করা হতো। এর নকশায় অভ্যন্তরীণ পরিবেশের পরিস্থিতি বজায় রাখতে সৌরবিদ্যুৎ ব্যবহারের আহ্বান জানানো হয়েছিল। তবে কাঠামোর প্রস্তাবিত সাইটটি পৃথিবীর সর্বাধিক সক্রিয় আগ্নেয়গিরির প্যাসিফিক রিং অফ ফায়ারে অবস্থিত হওয়ায় এক্স-সীড ৪০০০ ভূমিকম্প এবং সুনামির শিকার হতে পারে এমন অাশঙ্কাও ছিল।
এটি সামুদ্রিক পরিবেশের উপর স্থাপন করা হতো বলে প্রস্তাব করা হয়েছিল। এর নকশা মাউন্ট ফুজি আকৃতি অনুসারে করা হয়েছে। আসল মাউন্ট ফুজি উচু তাই ভবনটির নাম এক্স-সীড ৪০০০ রাখা হয়।
এক্স-সীড ৪০০০ শিমিজু মেগা-সিটি পিরামিডের উচ্চতার দ্বিগুণ হতো। শিমিজু মেগা সিটি পিরামিডের উচ্চতা ছিল । শিমিজু মেগা-সিটি পিরামিড (২০০৭ সালে প্রস্তাবিত, জাপানের টোকিওর জন্যও পরিকল্পনা করা হয়েছিল) এক্স-সীড ৪০০০ এর মতো একই সমস্যার মুখোমুখি হয়েছিল। অন্যান্য পাঁচটি মনুষ্যসৃষ্ট কাঠামোর মধ্যে যে প্রকল্পগুলি এর সমতুল্য হতে পারে তা হল- আল্টিমা টাওয়ার () যা সান ফ্রান্সিসকোতে অবস্থিত; দুবাই সিটি টাওয়ার () এবং বায়োনিক টাওয়ার ()।
আইকানা ভাষা

আইকানা (কখনো কখনো টুবারাও, কোরাম্বিয়ারা/কোলাম্বিয়ারা অথবা হুয়ারি/ভারি/উয়ারি বলে প্রচলিত) ব্রাজিলের রন্ডোনিয়া এলাকার প্রায় ২০০ আইকানা মানুষের মুখের ভাষা। এটি একটি বিলুপ্তপ্রায় বিচ্ছিন্ন ভাষাও বটে। ভাষাটি রূপতাত্ত্বিকভাবে বেশ জটিল এবং এর শব্দক্রম কর্তা-কর্ম-ক্রিয়া ধারা অনুসরণ করে।
এই ভাষায় মূলত ল্যাটিন লিপি ব্যবহৃত হয়। আইকানাগোষ্ঠী কার্যত কোয়াইয়া (কোয়াজা) ভাষীদের সাথে একসাথে বসবাস করে থাকে।
ভ্যান ডার ভোর্ট (২০০৫) আইকানা, ক্যানোয়ি এবং কোয়াজা—এই ভাষা তিনটির মধ্যে সাদৃশ্য লক্ষ্য করেছিলেন, যদিও তিনি বিশ্বাস করতেন এই সদৃশ ভাষা তিনটি একই ভাষাউৎস থেকে আগত—এমন দাবির জন্য যথেষ্ট নয়। সেজন্য আইকানাকে একটি বিচ্ছিন্ন ভাষা হিসেবে বিবেচনা করাই শ্রেয়তর। জলকস্কি (২০১৬) চিহ্নিত করেন, ক্যানোয়ি, কোয়াজা এবং নাম্বিকোয়ারা ভাষা তিনটির মধ্যেও সংযোগজনিত আভিধানিক সাদৃশ্য রয়েছে।
ভাষাবিদ লুকোতকা কর্তৃক তালিকাকৃত বৈচিত্র্যসমূহ (১৯৬৮):
ধনিতাত্ত্বিক তালিকা:
ভাষাবিদ চেস্তমির লুকোতকা (১৯৬৮) হুয়ারি,মাসাকা এবং কাপিক্সানা ভাষার জন্য নিম্নলিখিত মৌলিক শব্দাবলির তালিকা তৈরি করেন:
ভাষাবিদ সিলভা(২০১২) কর্তৃক তালিকাকৃত আইকানা ভাষায় উদ্ভিদ এবং প্রাণির নাম সংশ্লিষ্ট পর্তুগিজ নিবন্ধে গ্রন্থিত আছে।
শিরত হাইম

শিরত হাইম" (বাংলা অর্থ: গানের সমুদ্র) গাজা উপত্যকায় গুশ কাটিফ ব্লকের ভূমধ্যসাগর নেভ ডেকালিমের তীরে ২০০১ সালে প্রতিষ্ঠিত একটি ইসরায়েলি লোকালয় ছিল।
গাজা উপত্যকা যখন মিশর সেনাবাহিনীর দখলে ছিল তখন মিশর সেনাবাহিনী জানায় এই লোকালয়ে প্রায় পনেরটি পরিবারের পরিত্যক্ত ঘরগুলোতে থাকেন।
১৪ ই আগস্ট ২০০৫-এ, ডিসেঞ্জেজমেন্ট পরিকল্পনা বাস্তবায়ন হওয়ার পূর্বে শিরত হাইয়ামে বসবাসরত ইসরায়েলি সামরিক ইতিহাসবিদ আরেহ ইয়েজাকি, এই অঞ্চলকে "গাজা সমুদ্র সৈকতে স্বাধীন ইহুদি কর্তৃপক্ষ" হিসাবে স্বাধীনতা ঘোষণা করেছিলেন। তিনি তার নতুন দেশে "আড়াই হাজার নাগরিকের নির্বাচনের আগ পর্যন্ত" নিজেকে "অস্থায়ী চেয়ারম্যান হিসাবে" ঘোষণা করেন। তিনি জাতিসংঘ এবং রেড ক্রসকে তারর নতুন দেশকে স্বীকৃতি দেওয়ার জন্য একটি আবেদন প্রেরণ করেছিলেন। চার দিন পরে, যখন ইসরায়েলি প্রতিরক্ষা বাহিনী এবং ইসরায়েলি পুলিশ শিরত হায়ামকে গ্রেফতার করতে এসেছিল, তখন তিনি নিজের বাড়ির ছাদে উঠে এম -১৬ দিয়ে এই স্ব-ঘোষিত দেশটিকে একাই রক্ষা করেছিলেন। ঘটনাটি কয়েক ঘণ্টা পরে শান্তিপূর্ণভাবে শেষ হয়েছিল এবং বাসিন্দাদের সফলভাবে সরিয়ে নেওয়া হয়েছিল।
গুশ কাতিফের পশ্চাদপসরণের পূর্বে ইসরায়েলের মন্ত্রিপরিষদ কর্তৃক গৃহীত সিদ্ধান্ত ছিল সমস্ত আবাসিক সম্পত্তি নষ্ট করা। তবে বেশ কয়েক সপ্তাহ পরে এই লোকালয়ের সিমেন্ট কাঠামো ধ্বংস করা হয়েছিল না।
গ্রামের উচ্ছেদ হওয়া বাসিন্দারা একটি গোষ্ঠী হিসাবে একসাথে থাকার সিদ্ধান্ত নেয়। তাই তারা জর্দান নদী উপত্যকার মাসকিয়টকে একটি কৃষিভিত্তিক লোকালয় হিসাবে গড়ে তুলে সেখানে বসবাস করতে চেয়েছিলেন। কিন্তু মাসকিয়টে একটি প্রাক্তন সামরিক ঘাঁটি ছিল তাই তা আবাসন নির্মাণের জন্য প্রস্তুত ছিল না। তাই এই দলটি মাসকিয়ট সংলগ্ন হেমদতে চলে গিয়েছিল বলে জানা যায়।
কেমব্রিজ রিচ্যুয়ালিস্ট

কেমব্রিজ রিচ্যুয়ালিস্ট শাস্ত্রীয় পণ্ডিতদের একটি স্বীকৃত দল ছিল। দলের বেশিরভাগ সদস্য ইংল্যান্ডের কেমব্রিজের বাসিন্দা ছিলন। জেন এলেন হ্যারিসন, এফএম কর্নফোর্ড, গিলবার্ট মারে (অক্সফোর্ড বিশ্ববিদ্যালয় থেকে), এ বি কুক, এবং অন্যান্যরা দলটির সক্রিয় সদস্য ছিল। আচারের অংশীদারত্বের ও আগ্রহের মিলের কারণে (বিশেষত শাস্ত্রীয় নাটকের পৌরাণিক কাহিনী ও রূপক আচার থেকে উদ্ভূত এমন ব্যাখ্যা) প্রধানত "এনিউটোস ডাইমন" বা বর্ষ-কিংয়ের আচার অনুষ্ঠানের কারণে তারা এই উপাধি অর্জন করেছিলেন। দলটিকে কখনও কখনও পৌরাণিক কাহিনী এবং আচার বিদ্যালয় হিসাবে বা ক্লাসিকাল নৃতত্ত্ববিদ হিসাবেও ডাকা হতো।
১৯৩৩ সালে "দ্য গোল্ডেন বাউ" দ্বারা অনুপ্রাণিত হয়ে গিলবার্ট মারে বছরের আত্মাকে হত্যার ঘোষণা দিয়েছিলেন। তিনি এর নাম দিয়েছিলেন "ট্র্যাজেডির উৎস সম্পর্কে গোঁড়া দৃষ্টিভঙ্গি"। 
এর একটি মতবাদ হলো "যে বছর ডাইমন গর্বিত হয়ে ওঠে এবং তার শত্রু তাকে মেরে ফেলে, যিনি এর মাধ্যমে খুনি হয়ে ওঠে এবং অবশ্যই তাকে বিনষ্ট করতে হয়।" এক দশক পরে, যদিও গ্রীক ট্র্যাজেডির জন্য ফ্রেজারের গবেষণা অত্যধিক কঠোর প্রয়োগ বলে বিবেচিত হয়েছিল। যার প্রেক্ষিতে ষাটের দশকের মধ্যে রবার্ট ফাগলস বলেছিলেন যে "ট্র্যাজেডির আনুষ্ঠানিক উৎসটিই সন্দেহের মধ্যে রয়েছে যা প্রায়শই তীব্র বিতর্কিত।"
ধ্রুপদী সাংস্কৃতিক ভাষাতত্ত্বে তাদের কাজের মাধ্যমে তারা কেবল ধ্রুপদীতেই নয়, স্ট্যানলি এডগার হাইম্যান বা নরথ্রপ ফ্রাইয়ের মতো সাহিত্য সমালোচকদের উপরও গভীর প্রভাব ফেলতে সক্ষম হয়েছিল। তাদের দ্বারা প্রভাবিত এমিল দ্যুর্কেম ছিল এফএম কনফ্রড, যিনি ফরাসি সমাজবিজ্ঞানী ছিলেন যিনি ধর্মীয়, শৈল্পিক, দার্শনিক, এবং বৈজ্ঞানিক মত প্রকাশের সামাজিক রূপ বিশ্লেষণ করতে শাস্ত্রীয় গ্রীস ট্রাজেডি ব্যবহার করেছেন। কনফ্রড মূলত দলটির ধারণা ব্যবহার করেই এই মতবাদটি দিয়েছিলেন।
অন্যান্য যাদের প্রতি দলটি গুরুত্বপূর্ণ প্রভাবক হিসাবে কাজ করেছে তারা হলেন হ্যারিসন, ডারউইন, জেমস ফ্রেজার, মার্কস, নিত্শে এবং ফ্রয়েড।
স্যাম কি ভবন

কানাডার ব্রিটিশ কলম্বিয়ার ভ্যানকুভারের ৮-ওয়েস্ট পেন্ডার স্ট্রিটে অবস্থিত স্যাম কে ভবনটি গিনেস বুক অফ রেকর্ডস অনুসারে "বিশ্বের সবচেয়ে সংকীর্ণ বাণিজ্যিক ভবন"। 
স্যাম কে সংস্থার মালিক ও ভ্যাঙ্কুভার চীনা টাউনের অন্যতম ধনী ব্যবসায়ী মি চ্যাং টয় ১৯০৩ সালে স্ট্যান্ডার্ড-আকারের একটি লট কিনেছিলেন। তবে ১৯১২ সালে ভ্যাঙ্কুভার পেন্ডার স্ট্রিটকে প্রশস্ত করা হয় এবং সম্পত্তিটির উপরের স্থলভাগের ২৪ ফুট (—.৩ মিটার) বাজেয়াপ্ত করা হয়। চ্যাং টয়ের পাশের প্রতিবেশী তাকে তার বাকি জমি কেনার প্রস্তাব করে কিন্তু চ্যাং টয় তা প্রত্যাখ্যান করে। কেউ তাকে বাজি ধরেছিল যে সে জমিটি কোনও কিছুর জন্য ব্যবহার করতে পারবে না। তারই জের ধরে ১৯১৩ সালে, স্থপতি ব্রাউন এবং গিলাম ৪'১১" পরিমাপে সরু, ইস্পাত কাঠামোযুক্ত ভবনের নিচের তল (স্টোরফ্রন্ট থেকে বিল্ডিংয়ের পিছন দিকে) নকশা করেছিলেন। এর বেসমেন্টটি ফুটপাথের নিচের দিকে একটু প্রসারিত যাতে মূলত পাবলিক স্নানাগারগুলি স্থাপন করা হয়েছিল। এর নিচতলাটি অফিস এবং দোকানগুলির জন্য ব্যবহৃত হত এবং শীর্ষ তলাটি বাসস্থানগুলির জন্য ব্যবহৃত হত।
ভবনের ঐতিহাসিক সংস্কারটি সোরেন রাসমুসেন ডিজাইন করেছিলেন যা ১৯৮৬ সালে এটি সম্পন্ন হয়েছিল। এটি বর্তমানে পর্যটকদের আকর্ষণ এবং একটি বীমা অফিস।
গিনেস বুক অফ রেকর্ডস অনুসারে এই বিল্ডিংটিকে বিশ্বের সবচেয়ে সংকীর্ণ বাণিজ্যিক ভবন হিসাবে বিবেচনা করা হয় এবং রিপলিস বিলিভ অর নটে ও এর কথা উল্লেখিত হয়েছিল। তবে সাম্প্রতিক বছরগুলিতে পিটসবার্গের "স্কিনি বিল্ডিং" দ্বারা এই ভবনটিকে চ্যালেঞ্জ জানানো হয়েছে। এই বিতর্কটি কেন্দ্র করে যে স্যাম কে বিল্ডিংয়ের প্রস্থ মেঝে থেকে তল পর্যন্ত পরিবর্তিত করা হয়। যা বিভিন্ন জায়গায় ৬ ফুট প্রশস্ত হয়। কিন্তু পিটসবার্গের "স্কিনি বিল্ডিং" সমস্ত মেঝেতে ৫ ফুট ২ ইঞ্চি চওড়া।
বিসিএন সপ্তাহ

বিসিএন সপ্তাহ একটি সাংস্কৃতিক সাপ্তাহিক ম্যাগাজিন যা ২০০৬ সালে বার্সেলোনার প্রবাসীরা চালু করেন। ইংরেজি-ভাষার এই প্রকাশনাটি মূলত স্পেনীয় এবং কাতালান শব্দের ছড়িয়ে পড়াকে অন্তর্ভুক্ত করেছিলো, পাশাপাশি খাঁটি ইংরেজি নিবন্ধ, পর্যালোচনা, প্রস্তাবনা এবং ইভেন্টের তালিকাও অন্তর্ভুক্ত করেছিলো, তবে পরবর্তীতে কাতালান এবং স্পেনীয় ভাষায় নিবন্ধগুলি অন্তর্ভুক্ত করার মাধ্যমে কর্মকাণ্ড সম্প্রসারিত করে। যদিও এর ধরন কিছুটা স্বচ্ছন্দ এবং অপ্রাসঙ্গিক, তবে এটি আধুনিক-বার্সেলোনায় উপস্থিত প্রকৃত বিষয়গুলো নিয়েও সংবাদ প্রকাশ করে। উদাহরণস্বরূপ, নতুন উচ্চ গতির ট্রেন সংযোগ নির্মাণ, আরো সাংস্কৃতিক আবহ যেমন বিদেশী এবং স্থানীয় শিল্প প্রেমীদের সংযুক্ত করতে শিল্পের জন্য প্রথম বহুসাংস্কৃতিক কেন্দ্র তৈরির গ্র্যাসিয়া আর্টস প্রজেক্ট ইত্যাদি নিয়ে সংবাদ।
বিসিএন সপ্তাহে বার্সেলোনায় ঘটে যাওয়া বর্তমান ইভেন্টগুলি সম্পর্কিত পর্যালোচনা, কলাম এবং তালিকার উপ-বিভাগ সহ ২৪ টি পৃষ্ঠা থাকে। সংক্ষিপ্ত তালিকা বিভাগে স্থানীয় রেস্তোঁরা, বার এবং দোকানগুলির ৫ টি পর্যালোচনা থাকে। মতামত কলামে স্থানীয় রাজনীতি, কথাসাহিত্য, কবিতা, অপরাধ, ভাষা, সংস্কৃতি এবং নগর ভ্রমণের মতো বিষয়গুলিকে সম্বোধন করা হয়। তালিকাগুলি কনসার্ট, থিয়েটার, প্রদর্শনী, উদ্বোধন, উৎসব, ছায়াছবি, বিক্রয়, বিশেষ অনুষ্ঠান এবং সম্মেলনগুলির মতো মাসের বিশেষ ঘটনাগুলো উল্লেখ করে। ম্যাগাজিনের সৃজনশীল লেখার বিভাগটি স্থানীয় প্রতিভা এবং মৌলিকত্বের চিত্র তুলে ধরে। প্রতিটি সংস্করণে এর প্রথম পৃষ্ঠায় একটি মূল বিষয় থাকে যা পরের বিষয়বস্তু আলাদাভাবে সম্বোধন করে।
বার্সেলোনায় ৫০০টি স্থানে "বিসিএন সপ্তাহ" বিতরণ করা হয়, এটির প্রচালন সংখ্যা প্রায় ১৫,০০০। এই অবস্থানগুলির মধ্যে বার, দোকান, রেস্তোঁরা, শিল্প গ্যালারী, সিনেমা, ক্লাব, বিদ্যালয়, হোস্টেল এবং নাগরিক কেন্দ্র অন্তর্ভুক্ত রয়েছে।
২০১০ সালের ফেব্রুয়ারিতে, 'বিসিএন সপ্তাহ' বার্সেলোনা বিশ্ববিদ্যালয়ের (ইউবি) এর সাথে একটি চুক্তি স্বাক্ষর করে, যা বিসিএন সপ্তাহকে নগরীর বিভিন্ন ক্যাম্পাসে ইউবি'র মনোনীত ম্যাগাজিন আর্কাইভে এর সংবাদপত্র বিতরণ করার অনুমতি দেয়।
"বিসিএন সপ্তাহ" একটি স্বতন্ত্র ম্যাগাজিন যা বছরে ১১ বার মুদ্রণ করা হয় (আগস্ট বাতিত)। ম্যাগাজিনটি বার্সেলোনার গ্রাসিয়া, একসাম্পল, রাভাল, সান্ট অ্যান্টনি, লা রিবেরা, পোবল সেক, ব্যারিয়ো গ্যাটিকো, এল বোর্ন, বার্সেলোনেতা এবং পোবলেনো অঞ্চলে বিতরণ করা হয়ে থাকে।
"বিসিএন সপ্তাহ" স্পেনের জাতীয় রেডিও, দ্য এসোসিয়েশন অফ ডিজে'স কনট্রা লা ফ্যাম, মুক্ত প্রেসের জন্য স্পেনীয় সমিতি, স্ক্যানার এফএম, মন্ডোসোনোরো এবং গোরিলোর সাথে সহযোগিতা কাজ সম্পাদন করেছে।
"বিসিএন সপ্তাহ" এর মুদ্রণ সামগ্রী অন্যান্য মূল বিষয়বস্তু, নিবন্ধ এবং পর্যালোচনার পাশাপাশি www.bcnweek.com- এ বিনামূল্যে পাওয়া যায়, ব্যবহারকারীরা ওয়েবসাইটে বর্তমান এবং অতীত সংস্করণগুলি দেখতে পারেন।
আলফ্রেড ক্লাইনার

আলফ্রেড ক্লেইনার (এপ্রিল ২৪, ১৮৪৯ – জুলাই ৩, ১৯১৬) একজন সুইস পদার্থবিদ এবং জুরিখ বিশ্ববিদ্যালয়ে পরীক্ষামূলক পদার্থবিজ্ঞানের অধ্যাপক ছিলেন। তিনি আলবার্ট আইনস্টাইনের ডক্টরাল বা পিএইচডি উপদেষ্টা ছিলেন। প্রথমদিকে আইনস্টাইনের পরামর্শদাতা হেনরিখ এফ ওয়েবার ছিলেন। যাইহোক, তাদের মাঝে একটি বড় সমস্যা সৃষ্টি হয়েছিল এবং আইনস্টাইন ক্লাইনারের কাছে যেতে বেছে নিয়েছিলেন।
তিনি জোহান জ্যাকব মুলারের অধীনে "জুর থিরি ডের ইন্টারমিটারিয়ারেনডেন নেটঝাউট্রেইজিং" (অন্তর্বর্তী রেটিনাল জ্বালা তত্ত্বের উপর) নামে একটি থিসিসের জন্য ১৮৭৪ সালে জুরিখ বিশ্ববিদ্যালয় থেকে পিএইচডি অর্জন করেন।
তিউনিসিয়া জাতীয় ফুটবল দল

তিউনিসিয়া জাতীয় ফুটবল দল (, ) হচ্ছে আন্তর্জাতিক ফুটবলে তিউনিসিয়ার প্রতিনিধিত্বকারী পুরুষদের জাতীয় দল, যার সকল কার্যক্রম তিউনিসিয়ার ফুটবলের সর্বোচ্চ নিয়ন্ত্রক সংস্থা তিউনিশীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৭ সালের ২রা জুন তারিখে, তিউনিসিয়া প্রথমবারের মতো আন্তর্জাতিক খেলায় অংশগ্রহণ করেছে; তিউনিসিয়ার তিউনিসে অনুষ্ঠিত উক্ত ম্যাচে তিউনিসিয়া লিবিয়াকে ৪–২ গোলের ব্যবধানে পরাজিত করেছে।
৬০,০০০ ধারণক্ষমতাবিশিষ্ট হাম্মাদি আগ্রেবি অলিম্পিক স্টেডিয়ামে "নাসুর কারতাজ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তিউনিসিয়ার রাজধানী তিউনিসে অবস্থিত। বর্তমানে এই দলের ম্যানেজারের দায়িত্ব পালন করছেন মুনজির কিবাইর এবং অধিনায়কের দায়িত্ব পালন করছেন সেঁত-এতিয়েনের মধ্যমাঠের খেলোয়াড় ওয়াহবি খাজরি।
তিউনিসিয়া এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৮ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, আফ্রিকা কাপ অফ নেশন্সে তিউনিসিয়া অন্যতম সফল দল, যেখানে তারা ১টি (২০০৪) শিরোপা জয়লাভ করেছে। এছাড়াও, তিউনিসিয়া ২০০৫ ফিফা কনফেডারেশন্স কাপের গ্রুপ পর্বে অংশগ্রহণ করেছে।
রাদি জাইদি, খালিদ বাদ্রা, কাইস গুদবান, ইসসাম জিমায়া এবং ওয়াহবি খাজরির মতো খেলোয়াড়গণ তিউনিসিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৮ সালের এপ্রিল মাসে প্রকাশিত র‌্যাঙ্কিংয়ে তিউনিসিয়া তাদের ইতিহাসে সর্বোচ্চ অবস্থান (১৪তম) অর্জন করে এবং ২০১০ সালের জুলাই মাসে প্রকাশিত র‌্যাঙ্কিংয়ে তারা ৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে তিউনিসিয়ার সর্বোচ্চ অবস্থান হচ্ছে ২৪তম (যা তারা ১৯৫৪ সালে অর্জন করেছিল) এবং সর্বনিম্ন অবস্থান হচ্ছে ৮৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
হেলালুজ্জামান (বীর প্রতীক)

হেলালুজ্জামান পান্না (১ নভেম্বর ১৯৪৬ - ৯ জুলাই ২০২৩) বাংলাদেশের স্বাধীনতা যুদ্ধের একজন মুক্তিযোদ্ধা ও বিমান বাহিনীর সাবেক কর্মকর্তা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
হেলালুজ্জামান পান্না কিশোরগঞ্জ জেলার তাড়াইল থানার রাউতি গ্রামে নানাবাড়িতে জন্মগ্রহণ করেন। তার পৈত্রিক নিবাস নেত্রকোণা জেলার আটপাড়া উপজেলার সুখারী ইউনিয়নের দেওশ্রী গ্রাম। তিনি বর্তমানে নেত্রকোনার কুড়পাড়ে কাইলাটিতে বসবাস করেন।তার পিতার নাম আব্দুল গফুর ও মাতা হালিমা আক্তার।স্ত্রী-হামিদা খাতুন।তিনি দুই মেয়ে ও এক ছেলে সন্তান এর জনক।
হেলালুজ্জামান ১৯৭১ সালে পাকিস্তান বিমানবাহিনীর কমান্ডের সদর দপ্তরে প্রকৌশল শাখায় কর্মরত ছিলেন। মুক্তিবাহিনীর কার্যক্রম শুরু হলে তিনি এতে যোগ দেন। প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরে যুদ্ধ করেন। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
১৯৭৩ সালে সরকার তাকে বীর প্রতীক সম্মাননা প্রদান করেন। তার খেতাব সনদ নম্বর ২৯০।
নিট উইট রিজ

যুক্তরাষ্ট্রের ক্যালিফোর্নিয়ার ক্যাম্ব্রিয়াতে আড়াই একর জমির উপর নিট উইট রিজ আসলে একটি বাড়ি। শিল্পী আর্থার "আর্ট" হ্যারল্ড বিয়াল (১৮৯৬-১৯৯২) ১৯২৮ সালে পাহাড়ের অনেক জায়গা কিনে নিয়েছিলেন এবং পরবর্তী ৫০ বছরের বেশিরভাগ সময় কেবল একটি পিক এবং এবং একটি শাবল নিয়ে খোদাই করে কাটিয়ে দিয়েছিলেন; নিজেই একটি "পাহাড়ের দুর্গ" তৈরি করেছিলেন।
আর্থার হ্যারল্ড বিল সাধারণের কাছে ডাক্তার টিঙ্কারপাউ বা ক্যাপ্টেন নিট উইট নামে পরিচিত ছিলেন। বিয়াল ১৯৪০ এবং ১৯৫০ এর দশকে ক্যামব্রিয়া শহরে আবর্জনা সংগ্রাহকের কাজ করতেন এবং ক্যাম্ব্রিয়ানরা যে জিনিস ফেলে দিত, তার সাথে  পার্শ্ববর্তী পাইনের বনাঞ্চলে এবং সেই অঞ্চলের সৈকতগুলিতে যে প্রাকৃতিক উপকরণগুলি ফেলা হতো তা সংগ্রহ করতেন। এর মধ্যে হের্স্ট ক্যাসলের অবশিষ্টাংশও ছিল, সেখানে তিনি  কিছু সময়ের জন্য কাজ করেছিলেন বলে জানা যায়। তাঁর সংগ্রহের অন্যান্য গৃহস্থালি ফেলে দেওয়া  উপকরণগুলি হলো বিয়ার ক্যান, শামুকের খোলস এবং কংক্রিট। এছাড়াও ওয়াশিং ড্রামস, গাড়ির রিমস, টালি, গাড়ির যন্ত্রাংশ এবং পুরানো চুলা তার সংগ্রহের বস্তু ছিল।
আর্ট ১৯৯২ সালে ৯৬ বছর বয়সে মারা যাওয়ার পরে, তাঁর দেহভস্ম নিট উইট রিজ এ তাঁর প্রিয় রেডউড গাছের চারদিকে ছড়িয়ে দেয়া হয়েছিল। আর্টের মৃত্যুর পরে অযত্নে ক্ষতি হওয়া সত্ত্বেও বাড়িটি এখনও নৈপুণ্যে এবং প্রত্নতাত্ত্বিক  স্বতন্ত্রতায় পূর্ণ।
১৯৯৯ সালে মাইকেল এবং স্টেসি ও'ম্যালি নিট উইট রিজ এর মালিক হন। তাঁরা বাড়ির কিছু অংশ  মেরামত করেন এবং বাগানগুলি পরিষ্কার করে বাড়িটিকে পর্যটন কেন্দ্রে পরিণত করেন।
নিট উইট রিজ ক্যালিফোর্নিয়ার ঐতিহাসিক ল্যান্ডমার্ক নং ৯৩৯ হিসেবে সংরক্ষণ করা হচ্ছে।। বিংশ শতাব্দীর লোকসংস্কৃতির অংশ হিসেবে একে একটি "থিমেটিক ল্যান্ডমার্ক" হিসেবে গণ্য করা হয়। এর ফলকে লেখা রয়েছে:
ক্যালিফোর্নিয়ার একবিংশ শতাব্দীর উল্লেখযোগ্য লোক-শিল্প নিদর্শন নিযত উইট রিজ হলো আর্থার হ্যারল্ড বিলের (ডের টিঙ্কারপাও, বা ক্যাপ্টেন নিট উইট), ক্যাম্ব্রিয়া পাইনের অগ্রণী, যিনি হস্তচালিত সরঞ্জাম এবং আদিবাসী উপকরণ ব্যবহার করে এই স্থাপনাটি তৈরি করেছিলেন। স্ব-শিক্ষিত দক্ষতা, আঞ্চলিক  উপকরণ এবং সমসাময়িক উপাদানগুলির সংমিশ্রণ এবং নিপুণতা  স্থানটিকে অসাধারণ এক শিল্পের অনন্য নিদর্শনসহ জাগতিক উৎসাহের এক অভূতপূর্ব স্মৃতি হিসেবে তৈরি করেছে।